पूरानो घरमा 'मोन्टाज'
रंगकर्मी सुलक्षण भारतीको लेखन तथा निर्देशनमा नयाँ नाटक 'मोन्टाज' मञ्चन हुँदैछ । काठमाडौंको सिनामंगलस्थित पूरानो घरमा मंसिर २२ देखि नाटक मञ्चन सुरु भएको हो । 
काठमाडौँ — रंगकर्मी सुलक्षण भारतीको लेखन तथा निर्देशनमा नयाँ नाटक 'मोन्टाज' मञ्चन हुँदैछ । काठमाडौंको सिनामंगलस्थित पूरानो घरमा मंसिर २२ देखि नाटक मञ्चन सुरु भएको हो । नाटकमा तीन कथालाई प्रस्तुत गरिएको छ । 'फस्ट किस'मा युवा अवस्थाको प्रेम र त्यसको अनूभुति समेटिएको छ भने 'धोती भर्सेस ब्रा'को कथामा गाउले र सहरीयाबीचको फरक र उनीहरुको दृष्टिकोण छ । 'इन्गेजमेन्ट रिङ्ग'मा भने एउटा भ्रमले कसरी प्रेम सम्बन्ध टुंगिन्छ भन्ने विषय प्रस्तुत गरिएको छ । पुस १५ सम्म मञ्चन हुने यस नाटकमा निर्देशक सुलक्षणसँगै रोश्नी कार्की, निशा दाहाल, कुन्दन थारु, रितेश कार्की, सनम श्रेष्ठ, श्रवण यादव, शिशिर गिरी, पुजा तामाङ, अनमोल क्षेत्री अधिकारी, अरविन्द कुमार मौर्य, रौनक कार्की, सोनिया लामा, प्रेम सागर सेजुवाललगायतको अभिनय छ । नाटकमा राजकमल र पूजा विश्वकर्माको संगीत छ ।